[image: ]



Til: 
byplan.postmottak@trondheim.kommune.no


Vår saksbehandler: 		Saksref: 2023/18453 og 2024/10253	       Trondheim, 8 august 2025
Geir Arild Sivertsvik (nestleder)		

[bookmark: _GoBack]Saken er todelt (ref. saksref):
1. Høringsinnspill til delstrekning 3 av Bromstadruta
2. Tillegg til høringsinnspill for Brøset sør

Innledning
Vi er positive til de fleste overordnede vedtak ifbm. Miljøpakken og Sykkelstrategien (av 2014) som legger opp til et sammenhengende nett for sykling som binder bydeler sammen. Men vi ser vesentlige utfordringer nå som de mer detaljerte planene legges frem. Vi er usikre på hvilke rammer plankonsulenten har i sitt oppdrag med utforming av detaljreguleringen, men vi mener det legges opp til en standard som gir unødig store konsekvenser for natur og miljø. 
Det er ikke akseptabelt med anlegg som fortrenger natur og grønne områder. Heller ikke for bygging av sykkelveger. 
Vi påpeker at det allerede finnes brukbare sykkelruter i området, og at god miljøpolitikk først og fremst handler om å gjenbruke og forbedre eksisterende infrastruktur. Dette kan gjøres ved:
· Å omfordele veiareal fra bilkjøring til sykling
· Å vedlikeholde og oppgradere dagens sykkelveier fremfor å bygge nye, store «ekspress»-løsninger

Vi er kritiske til den omfattende asfalteringen av grønne arealer for nye sykkelveger. Slike tiltak strider mot intensjonene om å verne grøntområder og bør kun godkjennes der de er absolutt nødvendige.
Brøsetdalen
Vårt hovedanliggende er for delstrekningen i/ved Brøsetdalen. Det synes helt unødvendig å rasere dalen/ravinen når det fins en fullt brukbar tur/sykkelvei der allerede. Området er i ny KPA regulert til formål blå/grønn struktur og hensynsone «bevaring av naturmangfold». Ekspress sykkelveien vil være i motstrid med KPA. 
Den foreslått løsning vil være ille i seg selv og sammen med de enda større konsekvenser fra forslaget til regulering av Brøset sør (BS) helt uakseptabel for å ivareta ravinedalen med et minimum som en helhetlig lokal økologisk korridor. Om sykkelveien tillates som lagt frem, må BS vike plass i ravineområdet slik som vi har krevd i vår høringsinnspill datert 10.3.2025, dvs. blokkene nærmest ravinen må utgå. Trondheim trenger ikke disse boligene.
I reguleringsforslaget for sykkelveien er noen «berøringsproblemer» identifisert, her innklippet: 
«Deler av sykkelruta foreslås lagt over eksisterende turveg gjennom grønnstruktur i Brøsetdalen, som er en ravinedal. Ravinedaler er vurdert som en sårbar naturtype, og det er en viktig utfordring å bevare naturmangfoldet i denne og forhindre avrenning til bekken. Det er også en utfordring at etablering av sykkelanlegget vil berøre eksisterende eiendommer langs traséen.»

Den nevnte «berøringen» i siste setning må også innebefatte planer for ny bebyggelse, dvs. BS. 
Kommunen må sikre at de vesentlige utfordringene som sykkelveien tilfører for ravinedalen ivaretas på en fremtidsrettet måte. Vi mener dette krever en grundig kartlegging og konsekvensutredning av hele grensefeltet og BS for øvrig.

Konklusjon

1. Anvendelse av § 9 Føre-var-prinsippet: Kunnskapsgrunnlaget er ikke tilfredsstillende så føre-var-prinsippet må nyttes for hele BS og sykkelveien langs Brøsetdalen, for å hindre uopprettelig skade på det unike natur- og biologiske mangfoldet i området.
2. Alternativer: Utarbeide og vurdere nullalternativet for BS og alternativ uten utbygging ved ravinen ved bekk i østre del av tomta, og uten «ekspress» sykkelveien.
3. Helhetlig konsekvensvurdering: Utarbeide og vurdere en detaljert vurdering av økologiske sammenhenger, inkludert effekter på grønne korridorer og tilstøtende områder fra BS og sykkelveien.
Vi mener at både utbygging av sykkelveien og BS sin felter/blokker langs ravinedalen er unødvendige og et regnskap for alle kjente og mer vanskelig kvantifiserbare samfunnsverdier klart vil vise det. 
Apropos: Det kan synes å være et generelt problem at KPA og forvaltningspraksis ikke ivaretar grenseområder mellom enkeltreguleringer/planinitiativ, som de nevnte saker kan være et eksempel på. Dette ber vi kommunen vurdere eventuelle tiltak for å forbedre. Vi vil også komme tilbake på dette sammen med andre systemfeil vi synes å se med ifbm. ny KPA.
Vi ønsker lykke til med den videre planlegging og ber om å bli holdt løpende orientert om saken.
Med miljøvennlig hilsen
Naturvernforbundet i Trondheim

